cyanic-selkie/wikianc huggingface dataset:
Νέρων
Η ενθρόνιση
Το 54 ο Κλαύδιος απεβίωσε, σύμφωνα με τις φήμες δηλητηριασμένος από την Αγριππίνα, και ο Νέρων έγινε ο νεαρότερος μέχρι τότε αυτοκράτορας της Ρώμης χάρις στις δολοπλοκίες της μητέρας του. Ο Νέρωνας ήταν ένας ψηλός, παχύς άνδρας με χλωμοκίτρινο πρόσωπο και ξανθά μαλλιά. Κατά την πρώτη πενταετία της θητείας του υπήρξε ένας ήσυχος και λαοφιλής κυβερνήτης, αλλά αργότερα εξελίχθηκε σε έναν πραγματικό τύραννο. Επηρεαζόταν ιδιαίτερα στις αποφάσεις του από τη μητέρα του, από τον επικεφαλής των Πραιτοριανών Σέξτο Αφράνιο Βούρο και από τους δασκάλους του, όπως ο Σενέκας ο Νεότερος, οι οποίοι ανταγωνίζονταν συνεχώς τη φιλόδοξη Αγριππίνα. Παράλληλα, απογοητευμένος από τον γάμο του, παραμέρισε την Οκταβία και σύναψε φανερή ερωτική σχέση με μία απελεύθερη από τη Μικρά Ασία, την Ακτή. Η μητέρα του προσπάθησε να επέμβει προς όφελος της Οκταβίας αλλά ο αυτοκράτορας αρνήθηκε να ακολουθήσει τις συμβουλές της. Σύμφωνα με τον ιστορικό Τάκιτο η Αγριππίνα τότε άρχισε να συνωμοτεί εναντίον του γιου της έτσι ώστε να ανεβάσει στον θρόνο τον ανήλικο Βρεταννικό, γιο του Κλαύδιου. Γρήγορα όμως ο νεαρός απεβίωσε, πιθανώς δηλητηριασμένος από τον Νέρωνα. Μέσα στα επόμενα χρόνια σταδιακά ο αυτοκράτορας απαλλάχθηκε από την επιρροή τόσο της μητέρας του όσο και των συμβούλων του, φτάνοντας τελικά σε σημείο να διατάξει το 59 τη δολοφονία της Αγριππίνας, καθώς (σύμφωνα με τον ιστορικό Σουητώνιο) πίστευε ότι θα τον εμπόδιζε να πάρει διαζύγιο από την Οκταβία για να παντρευτεί τη νέα του ερωμένη Ποππαία Σαβίνα. Αργότερα, μετά τον θάνατο του Βούρου το 62 και κατηγορούμενος για υπεξαίρεση χρημάτων, ο Σενέκας αποσύρθηκε από τον δημόσιο βίο αφήνοντας τον Νέρωνα ανεξέλεγκτο. Την ίδια χρονιά, ο Νέρωνας σκότωσε την πρώτη του γυναίκα, την Οκταβία. Σ' έναν παροξυσμού θυμού δολοφόνησε και τη δεύτερη κι έσφαξε μια άλλη που αρνιόταν να τον παντρευτεί. Την ίδια τύχη είχε κι ο σύζυγος μιας τέταρτης που άρεσε στον αυτοκράτορα.
Επιχείρηση Fortitude
Η επιχείρηση αυτή αποτελούνταν από δύο μέρη, τη Νότια και τη Βόρεια Fortitude και διεξήχθη με μεγάλη προσοχή, συνεχή παρακολούθηση και σχεδόν απίστευτη επιτυχία. Μόλις στα τέλη Ιουλίου άρχισαν οι Γερμανοί να αντιλαμβάνονται ότι δεν πρόκειται να γίνει απόβαση στην περιοχή του Καλαί.
Η Επιχείρηση Fortitude ήταν η μεγαλύτερη επιχείρηση παραπληροφόρησης που πραγματοποιήθηκε κατά τη διάρκεια του πολέμου, ακόμη μεγαλύτερη από τη μασκίροβα που αναπτύχθηκε από τους Σοβιετικούς για να καλύψει τις προθέσεις τους κατά τη διάρκεια της σχεδόν ταυτόχρονης επιχείρησης Μπαγκρατιόν.
Νέρων
Η ενθρόνιση
thumb|right|250px|Aureus με την εικόνα του Νέρωνα και της μητέρας του Αγριππίνας, επιγρ.: AGRIPP AVG DIVI CLAVD NERONIS CAES MATER / NERONI CLAVD DIVI F CAES AVG GERM IMP TR P, ΕX SC.
Η εγκαθίδρυση της απόλυτης εξουσίας και τα έργα του
Ο Νέρων μετά την πρώτη «ήπια» πενταετία της βασιλείας του αφαίρεσε κάθε εναπομένουσα ισχύ από τη Σύγκλητο προς όφελος του Αυτοκράτορα και προχώρησε σε προγραφές υποτιθέμενων συνωμοτών. Ακόμα και ο Σενέκας διατάχθηκε να αυτοκτονήσει το 65 κατηγορούμενος για συνωμοσία. Επί των ημερών του Νέρωνα ωστόσο μειώθηκε η φορολογία, θεσπίστηκαν νέα διατάγματα για την προστασία των δούλων και των απελεύθερων από την κακομεταχείριση ή τον εκ νέου εξανδραποδισμό, εξερράγησαν και καταπνίγηκαν εξεγέρσεις στη Βρετανία, την Παλαιστίνη και τη Γαλατία, ενώ έγινε κι ένας περίφημος διακανονισμός με τους Πάρθους σχετικά με το Βασίλειο της Αρμενίας, σύμφωνα με τον οποίον η νέα κυβερνώσα κατοχική δυναστεία της χώρας θα ήταν παρακλάδι των Πάρθων Αρσακιδών (με πρώτο επισήμως αναγνωρισμένο Βασιλιά τον Τιριδάτη Α’) αλλά η στέψη και η έγκριση του εκάστοτε μονάρχη θα γινόταν στην Ιταλία από τη Σύγκλητο. Ο διακανονισμός αυτός τερμάτισε μία διαμάχη δεκαετιών μεταξύ Ρωμαίων και Πάρθων. Ο Νέρων επίσης προώθησε ένα μεγάλο πρόγραμμα δημόσιων έργων, οργάνωσε αθλητικούς και καλλιτεχνικούς αγώνες, έδωσε φοροαπαλλαγές στις εισαγωγές τροφίμων για να μειώσει το κόστος τους και έσφιξε τους δεσμούς του ρωμαϊκού κράτους με τον ελληνικό κόσμο. Ακόμα, όντας αυτοανακηρυγμένος ποιητής και εραστής των τεχνών, επιχείρησε να στηρίξει έναν νέο, προπαγανδιστικό αυλικό λογοτεχνικό κύκλο (στα πρότυπα των αυγούστειων ποιητών του Μαικήνα), στον οποίον ανήκαν ο Σενέκας ο Νεότερος και ο Λουκανός.
Επιχείρηση Fortitude
Αυτές οι φανταστικές εισβολές περιλάμβαναν διάφορους παράλληλους σχεδιασμούς, για να διατηρήσουν τις στρατιωτικές μονάδες της Βέρμαχτ στις θέσεις τους και επίσης για να προκαλέσουν σύγχυση και αποπροσανατολισμό στις γερμανικές Υπηρεσίες πληροφοριών.
Νέρων
Η εγκαθίδρυση της απόλυτης εξουσίας και τα έργα του
Ο Νέρωνας είχε μεγάλο πάθος για τη μουσική, την ποίηση και τις αρματοδρομίες. Η τελευταία αυτή αγάπη του τον έκανε να θέλει να λάβει κι εκείνος μέρος σε αρματοδρομίες. Ώρες ολόκληρες έτρεχε με το άρμα του στους απέραντους αυτοκρατορικούς κήπους, κοντά στον ποταμό Τίβερη, για να εξασκηθεί. Μα όταν παρουσιάστηκε στους Ολυμπιακούς αγώνες σ' ένα άρμα που το έσερναν δέκα άλογα, έπεσε κάτω και παραλίγο να σκοτωθεί. Φυσικά, παρόλα αυτά, ανακηρύχθηκε νικητής.
Επιχείρηση Fortitude
Νότια Fortitude
μικρογραφία|250x250εσ|Ψεύτικα πλοία για την απόβαση μικρογραφία|Διακριτικό της φανταστικής «Πρώτης Ομάδας Στρατού των Ηνωμένων Πολιτειών» Η Νότια Fortitude ήταν η κύρια επιχείρηση: σκοπός της ήταν να πείσει τους Γερμανούς όχι μόνο ότι η συμμαχική απόβαση θα πραγματοποιούταν στην περιοχή του Καλαί (σημείο συντομότερης διέλευσης της Μάγχης και το πλησιέστερο στα γερμανικά σύνορα, που ο Έρβιν Ρόμελ είχε φροντίσει να οχυρώσει βαριά) αλλά και ότι κάθε επίθεση σε άλλα σημεία, όπως η Νορμανδία, θα αποτελούσε απλώς παραπλανητική κίνηση. Έτσι, τα γερμανικά στρατεύματα θα καθηλώνονταν στο Καλαί.
Για να διασφαλιστεί η επιτυχία αυτής της παραπλάνησης, οι Σύμμαχοι διέρρευσαν την είδηση ότι ο στρατηγός Τζορτζ Πάτον, ένας από τους πιο διάσημους διοικητές των Συμμάχων, υποτίθεται ότι ήταν επικεφαλής έντεκα μονάδων της φανταστικής «1ης Ομάδας Στρατού των Ηνωμένων Πολιτειών» (FUSAG), στα νότια της Αγγλίας. Όταν ο Πάτον απεστάλη στη Νορμανδία, ως διοικητής της 3ης Στρατιάς, οι Σύμμαχοι τοποθέτησαν ως αντικαταστάτη του στη FUSAG, τον αντιστράτηγο Leslie J. McNair, και όταν αυτός σκοτώθηκε στις 25 Ιουλίου, τον αντιστράτηγο John L. De Witt, προκειμένου να συνεχιστεί η εξαπάτηση των Γερμανών.
Νέρων
Η εγκαθίδρυση της απόλυτης εξουσίας και τα έργα του
Οι απερίσκεπτες σπατάλες του πολύ σύντομα τον χρεωκόπησαν. Όταν δεν είχε χρήματα να πληρώσει τους στρατιώτες του ή να καλύψει τα δικά του έξοδα, άρχισε να εκτελεί πλούσιους Ρωμαίους για να δημεύσει και να καρπωθεί τις περιουσίες τους.
Η μεγάλη πυρκαγιά και το τέλος
Το 64 ξέσπασε μία μεγάλη πυρκαγιά στη Ρώμη, η οποία κατέστρεψε τα δύο τρίτα της πόλης. Αμέσως διαδόθηκε, πως ο Νέρωνας είχε προκαλέσει τη φωτιά για να εμπνευσθεί και πως όσο την παρακολουθούσε, απάγγελνε στίχους και έπαιζε τη λύρα του. Για να βγάλει την κατηγορία από πάνω του, έριξε την ευθύνη στους χριστιανούς και διέταξε την τιμωρία τους. Έτσι άρχισε η πρώτη μεγάλη καταδίωξη των χριστιανών στη Ρωμαϊκή αυτοκρατορία.
Επιχείρηση Fortitude
Νότια Fortitude
Το αποτέλεσμα ολοκληρώθηκε με την ανάπτυξη εκατοντάδων πλαστών αεροπλάνων, αρμάτων και πλοίων, καθώς και συνεχείς ραδιοφωνικές εκπομπές από την έδρα των υποτιθέμενων στρατευμάτων εισβολής. Επιστρατεύτηκαν ακόμα και σκηνογράφοι κινηματογραφικών στούντιο και δημιούργησαν ψεύτικα συγκροτήματα εγκαταστάσεων, που περιλάμβαναν δεξαμενές πετρελαίου και προκυμαίες ελλιμενισμού στο Ντόβερ.
Νέρων
Η μεγάλη πυρκαγιά και το τέλος
Αφού κατεσβέσθη η πυρκαγιά, ο Νέρων προχώρησε σε ένα μεγαλεπήβολο και πολυέξοδο σχέδιο οικιστικής αναμόρφωσης της πρωτεύουσας. Για τον εαυτό του έφτιαξε ένα πολυτελέστατο ανάκτορο, που το ονόμασε Domus Aurea (Χρυσούν Μέγαρον) και μέσα σε αυτό υπήρχε ένα πελώριο άγαλμά του, ύψους 30 μέτρων. Το παλάτι αυτό είχε αμέτρητες αίθουσες, εσωτερικούς κήπους και χιλιάδες υπηρέτες. Έτσι ο Νέρωνας απολάμβανε να ζει μέσα στην χλιδή και την πολυτέλεια. Μα όταν τα χρέη του έφτασαν στο απροχώρητο, ήρθε η συμφορά.
Η βαριά φορολογία και η κακή διοίκηση έκαναν το λαό να επαναστατήσει. Το 68, επαναστατικά στρατεύματα με αρχηγό τον Γάλβα, διοικητή της Ισπανίας, βάδισαν κατά της Ρώμης. Μαζί τους ενώθηκαν και οι σωματοφύλακες του αυτοκράτορα, ενώ ο ίδιος έφευγε βιαστικά από την πόλη. Νιώθοντας, πως πλησίαζε το τέλος του, αλλά μη έχοντας το θάρρος να αυτοκτονήσει, έβαλε έναν αυλικό του να τον μαχαιρώσει.
Επιχείρηση Fortitude
Νότια Fortitude
Ο Μπέρναρντ Μοντγκόμερυ, που διοικούσε τις συμμαχικές δυνάμεις απόβασης, ήξερε ότι η κρίσιμη πτυχή οποιασδήποτε εισβολής ήταν η ικανότητα να μεγεθυνθεί το προγεφύρωμα σε ένα πλήρες μέτωπο. Είχε επίσης μόνο 37 στρατιωτικές μονάδες στην εντολή του, σε σύγκριση με περίπου 60 γερμανικούς σχηματισμούς. Οι κύριοι στόχοι της Νότιας Fortitude ήταν:
Βόρεια Fortitude
μικρογραφία|250x250εσ|Προσομοίωση άρματος μικρογραφία|250x250εσ|Προσομοίωση αεροπλάνου Ο στόχος της Βόρειας Fortitude ήταν να παραπλανήσει τους Γερμανούς ώστε να περιμένουν εισβολή στη Νορβηγία από συμμαχικά στρατεύματα από τη Σκωτία. Απειλώντας τη Νορβηγική άμυνα, οι Σύμμαχοι ήλπιζαν να αποτρέψουν ή να καθυστερήσουν την ενίσχυση της Γαλλίας μετά την απόβαση στη Νορμανδία. Το σχέδιο περιελάμβανε προσομοίωση συσσώρευσης δυνάμεων στη βόρεια Αγγλία και πολιτική επαφή με την ουδέτερη Σουηδία.
Νέρων
Η μεγάλη πυρκαγιά και το τέλος
Μετά θάνατον, η Σύγκλητος τον κήρυξε δημόσιο κίνδυνο και αναγνώρισε ως αυτοκράτορα τον Γάλβα, με αποτέλεσμα την έκρηξη ενός σύντομου εμφυλίου πολέμου, τον φόνο του Γάλβα και το τέλος της Ιούλιο-Κλαυδιανής δυναστείας, που αντλούσε το κύρος της από τους συγγενικούς δεσμούς με τον Οκταβιανό Αύγουστο και, μέσω αυτού, με τον Ιούλιο Καίσαρα.
Παραπομπές
Κατηγορία:Ρωμαίοι Αυτοκράτορες Κατηγορία:Αυτόχειρες Κατηγορία:ΛΟΑΤ πρόσωπα της Αρχαιότητας Κατηγορία:Αρχαίοι ολυμπιονίκες διαφόρων εθνικοτήτων Κατηγορία:Αρχαίοι ολυμπιονίκες (1ος αιώνας) Κατηγορία:Ιουλιο-Κλαυδιανή δυναστεία
Επιχείρηση Fortitude
Βόρεια Fortitude
Κατά τη διάρκεια μιας παρόμοιας επιχείρησης το 1943, που αναβλήθηκε, δημιουργήθηκε η Επιχείρηση Cockade (Κονκάρδα), ένας φανταστικός στρατός (4η Βρετανική στρατιά), με έδρα το κάστρο του Εδιμβούργου. Αποφασίστηκε να συνεχιστεί η χρήση της ίδιας δύναμης κατά τη διάρκεια του Fortitude. Σε αντίθεση με τη νότια επιχείρηση, η παραπλάνηση βασίστηκε κυρίως στα «Ειδικά μέσα» και στις ψεύτικες ραδιοφωνικές ειδήσεις, δεδομένου ότι κρίθηκε απίθανο τα γερμανικά αεροπλάνα αναγνώρισης να μπορέσουν να φτάσουν στη Σκωτία ανεμπόδιστα.
Ψευδείς πληροφορίες σχετικά με την άφιξη στρατευμάτων στην περιοχή διέρρεαν από διπλούς πράκτορες και τα βρετανικά μέσα ενημέρωσης συνεργάστηκαν με τη μετάδοση παραπλανητικών πληροφοριών, όπως σκορ ποδοσφαιρικών αγώνων ή γαμήλιες ανακοινώσεις για ανύπαρκτα στρατεύματα: Η επιχείρηση ήταν τόσο επιτυχημένη που στα τέλη της άνοιξης του 1944, ο Χίτλερ είχε δεκατρείς στρατιωτικές μονάδες στη Νορβηγία.
Στις αρχές της άνοιξης του 1944, Βρετανοί κομάντος επιτέθηκαν σε στόχους στη Νορβηγία παριστάνοντας ότι προετοίμαζαν την εισβολή. Κατέστρεψαν βιομηχανικούς στόχους, πλοία και υποδομές ενέργειας, καθώς και στρατιωτικά φυλάκια. Αυτό συνέπεσε με την αύξηση της ναυτικής δραστηριότητας στη Βόρεια Θάλασσα και στην πολιτική πίεση στην ουδέτερη Σουηδία.
Επιχείρηση Ironside
Η επιχείρηση Ironside σχεδιάστηκε για να κάνει τους Γερμανούς να πιστέψουν ότι περίπου δύο εβδομάδες μετά την απόβαση, οι Σύμμαχοι σκόπευαν να την ολοκληρώσουν με μια επίθεση στη γαλλική ακτή του Βισκαϊκού Κόλπου. Στόχος της, μεταξύ άλλων, ήταν ότι οι Γερμανοί δεν θα μετέφεραν το 11ο τεθωρακισμένο στρατιωτικό σώμα που στάθμευε στο Μπορντώ. Η Λούφτβαφε, η οποία φοβόταν επίσης επίθεση στην περιοχή της Βρετάνης, διέταξε την καταστροφή τεσσάρων αεροδρομίων που βρίσκονται κοντά στην ακτή.
Επιχείρηση Copperhead
Σε αυτήν την περίπτωση, ο στόχος ήταν να δημιουργηθεί η εντύπωση προετοιμασίας περισσότερων αποβάσεων στη Μεσόγειο. Για το σκοπό αυτό, ένας ηθοποιός στάλθηκε στο Γιβραλτάρ και το Αλγέρι, ο οποίος παρίστανε ότι ήταν ο στρατηγός Μπέρναρντ Μοντγκόμερυ σε περιοδεία στην περιοχή.
Περισπασμοί κατά την απόβαση
μικρογραφία|Ψεύτικος αλεξιπτωτιστής κατά την Επιχείρηση Titanic Κατά τη διάρκεια της απόβασης στη Νορμανδία και επίσης τις επόμενες εβδομάδες κατά τη μάχη της Νορμανδίας που ακολούθησε, οι Σύμμαχοι έλαβαν μια σειρά μέτρων για την άμεση ή έμμεση υποστήριξη της Επιχείρησης Fortitude. Ανάμεσά τους ήταν μια «λανθασμένη» δήλωση του Ουίνστον Τσόρτσιλ ενώπιον της Βουλής των Κοινοτήτων: «Αυτή είναι η πρώτη μιας σειράς αποβάσεων». Επίσης, τρεις ημέρες πριν από την απόβαση, ο Τζωρτζ Πάτον, όταν τον υποδέχτηκαν στο Ξενοδοχείο Ριτζ του Λονδίνου, φώναξε στον Ντουάιτ Αϊζενχάουερ στην άλλη άκρη της αίθουσας: «Θα σε δω στο Καλαί».
Ταυτόχρονα με την έναρξη των πρώτων αερομεταφερόμενων δυνάμεων, λίγο πριν από τα μεσάνυχτα στις 5 Ιουνίου 1944, η RAF ξεκίνησε την Επιχείρηση Titanic. Σαράντα αεροπλάνα έριχναν βολές για να παραπλανήσουν τα ραντάρ και ομάδες ειδικών μονάδων SAS και περίπου τριακόσιοι ψεύτικοι αλεξιπτωτιστές έπεσαν σε περιοχές μακριά από την πραγματική περιοχή απόβασης. Όταν οι αναφορές για αυτές τις μαριονέτες έφτασαν στους Γερμανούς αξιωματικούς, το ερμήνευσαν ως επιβεβαίωση ότι αντιμετώπιζαν μια επιχείρηση αντιπερισπασμού.
Αποτελέσματα
Οι Σύμμαχοι μπορούσαν εύκολα να κρίνουν την αποτελεσματικότητα αυτών των σχεδίων. Δεδομένου ότι η επιχείρηση Ultra είχε αποκαλύψει την κωδικοποίηση της μηχανής Enigma, οι Σύμμαχοι μπορούσαν να αποκρυπτογραφούν τις γερμανικές διαταγές σε σχεδόν πραγματικό χρόνο.
Μόλις στα τέλη Ιουλίου άρχισαν οι Γερμανοί να αντιλαμβάνονται ότι δεν πρόκειται να γίνει απόβαση στην περιοχή του Καλαί, όταν ήταν πλέον αργά για να στείλουν ενισχύσεις από εκεί προς το μέτωπο της Νορμανδίας. Μέχρι τότε, η μάχη της Νορμανδίας είχε εξελιχθεί υπέρ των Συμμάχων που σταθεροποιήθηκαν τόσο καλά στη Βόρεια Γαλλία, που οι Γερμανοί δεν είχαν πλέον καμία ελπίδα να τους απωθήσουν.
Πηγές
Κατηγορία:Στρατιωτικές Επιχειρήσεις του Β' Παγκοσμίου Πολέμου Κατηγορία:Κωδικές ονομασίες
Γκόνγκα
Το Όρος Γκόνγκ(κ)α (απλοπ. κινεζ. 贡嘎山, παραδ. κινεζ. 貢嘎山, λατινική μεταγραφή Gongga), επίσης γνωστό ως Μίνγια Κόνκα (χαμς Mi'nyâg Gong'ga Riwo), είναι το υψηλότερο βουνό στην επαρχία Σιτσουάν της Κίνας. Είναι συνακόλουθα γνωστό στους ντόπιους και ως «Ο βασιλιάς των βουνών του Σιτσουάν».
Γεωγραφία
Το Γκόνγκα ανήκει στην οροσειρά Νταχσουέ Σαν και βρίσκεται μεταξύ των ποταμών Νταντού και Γιαλόνγκ, μέρος της ορεινής περιοχής Χεν-ντουάν ή Σινοθιβετιανών Ορέων, των οποίων είναι το υψηλότερο όρος. Το Γκόνγκα είναι το ανατολικότερο βουνό με ύψος κορυφής μεγαλύτερο των 7.000 μέτρων στον κόσμο, δηλαδή δεν υπάρχει υψηλότερο σημείο από εκεί μέχρι τον μεσημβρινό των 180 μοιρών και τη γραμμή αλλαγής ημερομηνίας στα μέσα του Ειρηνικού Ωκεανού. Συγκεκριμένα, η υψηλότερη κορυφή του φθάνει σε υψόμετρο 7.556 μέτρα και είναι η 41η σε υψόμετρο κορυφή της Γης και η δωδέκατη υψηλότερη όλης της Κίνας. Είναι τέλος το δεύτερο υψηλότερο βουνό της Κίνας και τρίτο του κόσμου που δεν ανήκει στις οροσειρές Ιμαλαΐων/Καρακορούμ.
Ιστορικά δεδομένα
Οι πρώτοι Δυτικοί εξερευνητές σε αυτή την περιοχή άκουσαν αναφορές για ένα εξαιρετικά ψηλό βουνό και το αναζήτησαν. Μια πρώιμη απομακρυσμένη μέτρηση του βουνού, που ονομαζόταν τότε Μποκούνκα, πραγματοποιήθηκε για πρώτη φορά από την αποστολή του κόμη Μπέλα Σετσένι το 1877-1880. Αυτή η μέτρηση έθεσε το υψόμετρο της κορυφής στα 7.600 μέτρα. Σαράντα πέντε χρόνια αργότερα, το βουνό, υπό την ονομασία τώρα Γκανγκ-κα, σχεδιάστηκε από τον ιεραπόστολο Τζ. Χ. Έντγκαρ και πάλι από απόσταση.
Το 1929 ο εξερευνητής Τζόζεφ Ροκ, κάνοντας μια προσπάθεια να μετρήσει το υψόμετρό του, υπολόγισε εσφαλμένα το ύψος του ως 9.220 μέτρα, οπότε και τηλεγράφησε στη National Geographic Society για να ανακοινώσει τη Μίνγια Κόνκα ως το υψηλότερο βουνό στον κόσμο. Αυτή η μέτρηση αντιμετωπίστηκε εξ αρχής με καχυποψία και η απόφαση της Εταιρείας να ελέγξει τους υπολογισμούς του Ροκ πριν από τη δημοσίευση ήταν βάσιμη. Μετά από συζητήσεις με την Εταιρεία, ο Ροκ μείωσε την αξίωση σε 7.803 μέτρα στην επίσημη δημοσίευσή του.
Το 1930 ο Ελβετός χαρτογράφος Έντουαρντ Ίμχοφ οδήγησε μια αποστολή που μέτρησε το υψόμετρο του βουνού σε 7.590 μέτρα. Πλούσιο εικονογραφημένο βιβλίο μεγάλης μορφής για την αποστολή τελικά εκδόθηκε από τον Έντουαρντ Ίμχοφ υπό τον τίτλο Die Großen Kalten Berge von Szetchuan (εκδ. Orell Fussli Verlag, Ζυρίχη 1974). Το βιβλίο αυτό περιλαμβάνει πολλούς έγχρωμους πίνακες του Ίμχοφ, συμπεριλαμβανομένων εικόνων του μοναστηριού που υπήρχε τότε στους πρόποδες του ιερού βουνού. (Το μοναστήρι αυτό του Θιβετιανού Βουδισμού, που τεκμηριώθηκε σε εικόνα από τον Ίμχοφ, καταστράφηκε σχεδόν πλήρως κατά τη διάρκεια της κινεζικής Πολιτιστικής Επανάστασης, γύρω στο 1972-1974.)
Μια καταλλήλως εξοπλισμένη αμερικανική ομάδα επέστρεψε στο βουνό το 1932, και διεξήγαγε μια ακριβή τοπογραφική έρευνα για την κορυφή και τη γύρω περιοχή. Η μέτρηση υψομέτρου κορυφής τους συμφώνησε ακριβώς με εκείνη του Imhof Μ. Δύο μέλη της ομάδας, οι Τέρις Μουρ (Terris Moore, 1908-1993) και Ρίτσαρντ Μπέρντσαλ (Richard Burdsall), κατάφεραν να ανέβουν στην κορυφή. Ξεκίνησαν από τη δυτική πλευρά του βουνού και ανέβηκαν στη βορειοδυτική ράχη. Αυτό ήταν αξιοσημείωτο επίτευγμα εκείνη την εποχή, λαμβάνοντας υπόψη το ύψος του βουνού, το πόσο απομακρυσμένο ήταν και το ολιγομελές της ομάδας. Επιπλέον, αυτή η κορυφή ήταν η υψηλότερη κορυφή που έφτασαν ποτέ Αμερικανοί έως το 1958 (αν και οι Αμερικανοί είχαν φτάσει τότε σε υψηλότερα σημεία μη κορυφής). Το βιβλίο που γράφτηκε από τα μέλη της αποστολής με τίτλο Men Against The Clouds παραμένει ένα κλασικό έργο στη βιβλιογραφία της ορειβασίας.
Τον Μάιο του 1957 μια κινεζική ορειβατική ομάδα ισχυρίστηκε ότι ανέβηκε στη Μίνγια Κόνκα μέσω της διαδρομής βορειοδυτικής ράχης που καθιέρωσαν οι Μουρ και Μπέρντσαλ. Με περιορισμένη εμπειρία αναρρίχησης και πρωτόγονο εξοπλισμό, 6 ορειβάτες έφθασαν μεν στην κορυφή, αλλά 4 πέθαναν στην προσπάθεια. Για πολιτικούς λόγους, αυτή η περιοχή της Κίνας δεν ήταν προσβάσιμη από ξένους ορειβάτες μετά τη δεκαετία του 1930. Το 1980 η περιοχή άνοιξε και πάλι σε ξένες αποστολές. Ο Λάνς Όουενς έλαβε την πρώτη άδεια από τη Λαϊκή Δημοκρατία της Κίνας για να οδηγήσει ξένη (αμερικανική) ορειβατική αποστολή στην Κίνα και το Θιβέτ, οπότε ανέβηκε στο Γκόνγκα το 1980. Αυτή η αποστολή άνοιξε τη σύγχρονη εποχή της διεθνούς αναρριχήσεως στην Κίνα. Η αποστολή, που διοργανώθηκε από τον Όυοενς, επεχείρησε από την (ακόμα χωρίς πλήρη αναρρίχηση και εξαιρετικά δύσκολη) δυτική πλευρά του βουνού.
Θάνατοι στο βουνό
Μεγάλος αριθμός θανάτων ορειβατών έχει συμβεί στο όρος Γκόνγκ(κ)α, το οποίο απολύτως δικαιολογημένα έχει κερδίσει τη φήμη του δύσκολου και επικίνδυνου βουνού. Ενώ η πρώτη διαδρομή αναβάσεως, από τη βορειοδυτική ράχη, εμφανίζεται απλή τεχνικώς, ενέχει σοβαρούς κινδύνους χιονοστιβάδας, που επαυξάνονται από τον εξαιρετικά απρόβλεπτο καιρό του βουνού. Εκτός από τους 4 νεκρούς Κινέζους του 1957, το 1980 ένας Αμερικανός ορειβάτης πέθανε από χιονοστιβάδα στη βορειοδυτική αυτή διαδρομή. Σε μια αποτυχημένη προσπάθεια του 1981 για την κορυφή, οκτώ Ιάπωνες ορειβάτες σκοτώθηκαν από πτώση. Μέχρι το 1999, περισσότεροι ορειβάτες είχαν σκοτωθεί προσπαθώντας να ανέβουν στο βουνό από όσοι είχαν φτάσει στην κορυφή.
Το 2003 το SummitPost ανέφερε ότι το Γκόνγκα είχε «κατακτηθεί» μόλις οκτώ φορές και ότι συνολικά 22 ορειβάτες έφτασαν στην κορυφή, ενώ 16 πέθαναν στην προσπάθεια. (Αυτές οι στατιστικές ενδέχεται να μη λαμβάνουν υπόψη τους 4 Κινέζους που σκοτώθηκαν στην αποστολή του 1957.) Τον Οκτώβριο του 2017 κινεζικά ΜΜΕ ανέφεραν ότι ο Τσέχος Πάβελ Kořínek είχε φθάσει στην κορυφή του Γκόνγκα, σηματοδοτώντας την πρώτη φορά μετά από 15 χρόνια (από το 2002) που κάποιος είχε ανεβεί το βουνό επιτυχώς. Το σχετικό άρθρο συνοψίζει ως εξής την ιστορία αναρριχήσεων του «Γκόνγκα Σαν» (ή Μίνγια Κόνκα):
«Η κύρια κορυφή έχει σμιλευθεί από τους πάγους σε κώνο, με τους γύρω βράχους να έχουν κλίσεις 60° έως 70°. Σε συνδυασμό με τον άσχημο καιρό στην περιοχή, είναι δύσκολο να κατακτηθεί. Η κορυφή είναι πολύ πιο δύσκολη από το Έβερεστ. Σύμφωνα με ελλιπή στατιστικά στοιχεία, έως τον Σεπτέμβριο του 2017, συνολικά 32 άνθρωποι είχαν φτάσει με επιτυχία στην κορυφή και 21 σκοτώθηκαν κατά τη διάρκεια προσπαθειών να ανεβούν σε αυτή. Σύμφωνα με την Sichuan Mountaineering Association, το ποσοστό θνησιμότητας του Γκόνγκα είναι πολύ υψηλότερο από του Έβερεστ και από τις 13 κορυφές άνω των 8.000 μέτρων, καθιστώντας την κορυφή με το υψηλότερο ποσοστό θανάτων στον κόσμο.»
Εξωτερικοί σύνδεσμοι
Γκονγκα
Γούρνες Τρικάλων
Το 2011 είχε πληθυσμό 17 κατοίκων.
Απέχει 7 χλμ από την Αρματολικό και 70 από τα Τρίκαλα.
Κατηγορία:Χωριά του νομού Τρικάλων
Judas Priest
Οι Judas Priest είναι βρετανικό heavy metal συγκρότημα από το Μπέρμιγχαμ. Είναι ενεργοί από το 1969 μέχρι σήμερα, με μία διακοπή στα μέσα της δεκαετίας του 1990. Θεωρούνται ένα από τα σημαντικότερα και με επιρροή συγκροτήματα του είδους, έχοντας πουλήσει πάνω από 50 εκατομμύρια αντίτυπα παγκοσμίως. Έχουν οκτώ χρυσούς, τέσσερις πλατινένιους και ένα διπλά πλατινένιο δίσκο στις Ηνωμένες Πολιτείες, ενώ το MTV τους κατέταξε ως το δεύτερο σπουδαιότερο heavy metal συγκρότημα όλων των εποχών μετά τους Black Sabbath.
Τα πρώτα χρόνια
Μέσα στο 1971 έδωσαν μεγάλο αριθμό συναυλιών και αντικατέστησαν τον Έλις με τον Άλαν Μουρ και στο τέλος της χρονιάς με τον Κρις Κάμπελ. Το 1972 περιόδευσαν στη Μεγάλη Βρετανία αλλά την επόμενη χρονιά ο Άτκινς και ο Κάμπελ αποχώρησαν από το συγκρότημα. Στη θέση τους ήρθαν ο τραγουδιστής Ρομπ Χάλφορντ και ο ντράμερ Τζον Χιντς για να συνεχίσουν περιοδεύοντας στη Γερμανία και την Ολλανδία, το 1974. Εκείνη τη χρονιά υπέγραψαν το πρώτο τους συμβόλαιο με τη ανεξάρτητη δισκογραφική εταιρεία Gull Records και προσέθεσαν στη σύνθεση τους τον κιθαρίστα Γκλεν Τίπτον, ηχογραφώντας το πρώτο τους άλμπουμ με τίτλο Rocka Rolla το οποίο κυκλοφόρησε στις 6 Σεπτεμβρίου 1974 χωρίς να γνωρίσει εμπορική επιτυχία. Κατά τη διάρκεια της περιοδείας για την προώθηση του δίσκου πέρασαν από το Ηνωμένο Βασίλειο, τη Γερμανία, την Ολλανδία, τη Δανία και τη Νορβηγία.
Το δεύτερο μισό της δεκαετίας του 1970
Το Νοέμβριο και το Δεκέμβριο του 1975 ηχογράφησαν το δεύτερο στούντιο άλμπουμ τους, το οποίο κυκλοφόρησε το Μάρτιο του 1976 με τίτλο Sad Wings of Destiny και έλαβε θετικές κριτικές. Η δημοτικότητα του συγκροτήματος ανέβηκε μετά την επιτυχημένη εμφάνιση τους στο φεστιβάλ του Ρέντινγκ και για τον επόμενο δίσκο τους, Sin After Sin, προσέλαβαν ως παραγωγό τον πρώην μπασίστα των Deep Purple, Ρότζερ Γκλόβερ. Ο δίσκος κυκλοφόρησε τον Απρίλιο του 1977 μέσω της CBS στην Ευρώπη και της Columbia στην Αμερική μπαίνοντας για πρώτη φορά στα τσαρτ της Μεγάλης Βρετανίας όπου έφθασε στο # 23. Τα τύμπανα είχε αναλάβει ο Σάιμον Φίλιπς αλλά για την περιοδεία η οποία ακολούθησε, το συγκρότημα προσέλαβε τον ντράμερ Λες Μπινκς και εντυπωσιασμένοι από την απόδοση του, του ζήτησαν να παραμείνει ως μόνιμο μέλος των Judas Priest.
thumb|120px|Ο Κ.Κ. Ντάουνινγκ το 1980 Το πρώτο άλμπουμ του συγκροτήματος με τον Μπινκς στα τύμπανα ήταν το Stained Class το οποίο κυκλοφόρησε το Φεβρουάριο του 1978 και έγινε το πρώτο άλμπουμ του συγκροτήματος το οποίο μπήκε στο Billboard 200. Τα δύο επόμενα άλμπουμ των Judas Priest, Stained Class και Killing Machine τα οποία κυκλοφόρησαν μέσα στο 1978, καθιέρωσαν το συγκρότημα ως ένα από τα σημαντικότερα ονόματα του μουσικού κινήματος New Wave of British Heavy Metal και διόγκωσαν την εμπορική αναγνώριση τους.
Κατά τη διάρκεια της περιοδείας για την προώθηση του Killing Machine (το οποίο είχε κυκλοφορήσει στις Ηνωμένες Πολιτείες με τον τίτλο Hell Bent for Leather) ηχογράφησαν το ζωντανό άλμπουμ Unleashed in the East, έναν από τους καλύτερους ζωντανά ηχογραφημένους δίσκους του είδους, ο οποίος έγινε το πρώτο τους άλμπουμ το οποίο έφθασε στο βρετανικό Top-10 και έγινε πλατινένιο στην Αμερική.
Εμπορική επιτυχία και αναγνώριση
Το 1979, ο Μπινκς αποχώρησε από το συγκρότημα και αντικαταστάθηκε από τον πρώην ντράμερ των Trapeze, Ντέιβ Χόλαντ, με τον οποίο κυκλοφόρησαν το δίσκο British Steel ανεβαίνοντας στο # 3 στη Μεγάλη Βρετανία με τις επιτυχίες Breaking the Law και Living After Midnight να ανεβάζουν ακόμη περισσότερο τη δημοτικότητα του συγκροτήματος.
left|thumb|120px|Ο Ρομπ Χάλφορντ το 1984 Στις αρχές του 1981 ακολούθησε το Point of Entry με το επιτυχημένο σινγκλ Heading Out to the Highway, ενώ το 1982 κυκλοφόρησαν το άλμπουμ Screaming for Vengeance με τη μεγάλη επιτυχία You've Got Another Thing Comin, το οποίο έχει γίνει διπλά πλατινένιο.
thumb|140px|Οι Judas Priest σε συναυλία το 1981 Τον Μάιο του 1988, κυκλοφόρησε το Ram it Down αποτελώντας μία προσπάθεια των Judas Priest να επιστρέψουν στα ηχητικά μονοπάτια τα οποία είχαν ακολουθήσει στο παρελθόν. Μετά την περιοδεία για την προώθηση του δίσκου, ο ντράμερ Ντέιβ Χόλαντ αποχώρησε από το συγκρότημα και αντικαταστάθηκε από τον Σκοτ Τράβις, οπαδό του συγκροτήματος ο οποίος είχε στήσει το σετ τυμπάνων του έξω από το ξενοδοχείο στο οποίο διέμενε το συγκρότημα σε παλιότερη συναυλία του για να του το υπογράψουν. Με τον Τράβις στη σύνθεση τους, οι Judas Priest κυκλοφόρησαν το ιδιαίτερα επιτυχημένο και αναγνωρισμένο ως ένα από τα καλύτερα άλμπουμ στην ιστορία του heavy metal ιδιώματος, με τίτλο Painkiller. Ο δίσκος έφθασε στο # 26 και στις δύο πλευρές του Ατλαντικού και έγινε χρυσός στις Ηνωμένες Πολιτείες. Κατά τη διάρκεια της περιοδείας για την προώθηση του δίσκου, τις συναυλίες των Judas Priest άνοιγαν συγκροτήματα όπως οι Megadeth, Pantera, Sepultura και Testament, ενώ εμφανίστηκαν στο φεστιβάλ Rock in Rio μπροστά σε περισσότερους από εκατό χιλιάδες θεατές.
Η ένταξη του Όουενς
Μετά την περιοδεία για την προώθηση του Painkiller, ο Χάλφορντ αποχώρησε από το συγκρότημα για να δημιουργήσει τους Fight με τον Σκοτ Τράβις να συμμετέχει ως ντράμερ. Η επίσημη αναχώρηση του έγινε το Μάιο του 1992 και ένα χρόνο αργότερα κυκλοφόρησε η πρώτη συλλογή του συγκροτήματος, το διπλό Metal Works '73–'93 με σκοπό την εικοστή επέτειο από το πρώτο τους άλμπουμ.
Το συγκρότημα παρέμεινε ανενεργό μέχρι το 1996 όταν ενέταξαν στη σύνθεση τους τον τραγουδιστή Τιμ Όουενς κυκλοφορώντας το Jugulator τον Οκτώβριο της επόμενης χρονιάς, γνωρίζοντας πολύ μικρότερη εμπορική επιτυχία σε σύγκριση με τα παλιότερα άλμπουμ του συγκροτήματος. Ακολούθησε το ζωντανά ηχογραφημένο '98 Live Meltdown ενώ ο το ίδιο διάστημα ο Χάλφορντ διέλυσε τους Fight για να δημιουργήσει τους Two, τους οποίους διέλυσε μετά από ένα μόνο άλμπουμ για να δημιουργήσει τελικά τους Halford.
Το 2001 προβλήθηκε η ταινία Rock Star η οποία ήταν εμπνευσμένη από την ιστορία του Τιμ Όουενς και την πρόσληψη του στο συγκρότημα. Παρ' όλο του ότι υπήρχε σκοπός της εμπλοκής των μελών των Judas Priest στην ταινία, τελικά κάτι τέτοιο δεν έγινε. Εκείνη τη χρονιά κυκλοφόρησε το δεύτερο και τελευταίο στούντιο άλμπουμ του συγκροτήματος με τον Όουενς στα φωνητικά με τίτλο Demolition και το Μάρτιο του 2002 επανακυκλοφόρησε όλη η δισκογραφία του συγκροτήματος μέσω της Columbia. thumb|140px|Ο Σκοτ Τράβις
Η επιστροφή του Χάλφορντ
left|thumb|160px|Η σκηνή του συγκροτήματος κατά την περιοδεία του 2011 Το 2003 ο Χάλφορντ και τα υπόλοιπα μέλη του συγκροτήματος συνεργάστηκαν για την δημιουργία της συλλογής Metalogy η οποία κυκλοφόρησε το Μάιο του 2004, διαδικασία η οποία οδήγησε στην επιστροφή του στο συγκρότημα και την αποχώρηση του Τιμ Όουενς, ο οποίος έγινε μέλος των Iced Earth. Η πρώτη περιοδεία του συγκροτήματος ήταν στην Ευρώπη και το Μάρτιο του 2005 κυκλοφόρησαν το δίσκο Angel of Retribution γνωρίζοντας μεγάλη επιτυχία αφού ανέβηκαν στο αμερικανικό Top-20 για πρώτη φορά από το 1986.
Τον Ιούνιο του 2006, ο Ρομπ Χάλφορντ ανακοίνωσε ότι το επόμενο άλμπουμ θα είχε μία κοινή κεντρική ιδέα η οποία θα είχε να κάνει με τον Γάλλο αστρολόγο του 16ου αιώνα, Νοστράδαμο. Ο δίσκος Nostradamus κυκλοφόρησε στις 17 Ιουνίου 2008 γνωρίζοντας ανάλογη επιτυχία με τον προκάτοχο του. Τον Ιούλιο της επόμενης χρονιάς κυκλοφόρησε το ζωντανά ηχογραφημένο το 2005 και το 2008, A Touch of Evil: Live. Το 2010 κέρδισαν το βραβείο Grammy για την εκτέλεση του Dissident Aggressor από το συγκεκριμένο άλμπουμ.
Η αποχώρηση του Ντάουνινγκ
Στα τέλη του 2010, οι Judas Priest ανακοίνωσαν ότι η παγκόσμια περιοδεία Epitaph World Tour, με διάρκεια από τις 7 Ιουνίου του 2011 μέχρι τις 26 Μαΐου του 2012, θα ήταν και η αποχαιρετιστήρια του συγκροτήματος. Στις 20 Απριλίου του 2011 ανακοινώθηκε η αποχώρηση του κιθαρίστα Κ.Κ. Ντάουνινγκ από το συγκρότημα και η αντικατάσταση του από τον Ρίτσι Φόλκνερ. Η πρώτη τους ζωντανή εμφάνιση χωρίς τον Ντάουνιγκ ήταν για το τηλεοπτικό σόου American Idol στις 25 Μαΐου του 2011, όπου έπαιξαν ένα medley των Living After Midnight και Breaking the Law.
Μέσα στο 2011 ανακοινώθηκε ότι δούλευαν σε κομμάτια για ένα νέο δίσκο. Ακολούθησε η ανακοίνωση του Ρομπ Χάλφορντ ότι η περιοδεία Epitaph World Tour δεν θα είναι η τελευταία του συγκροτήματος. Τον Μάρτιο του 2014, κατά την απονομή των βραβείων Ronnie James Dio στο Λος Άντζελες, ο Χάλφορντ δήλωσε ότι ο νέος δίσκος έχει ολοκληρωθεί και ο τίτλος Redeemer of Souls ανακοινώθηκε ένα μήνα αργότερα. Το νέο άλμπουμ ανέβηκε στην έκτη θέση του Billboard των Ηνωμένων Πολιτειών, πουλώντας 32.000 αντίτυπα κατά την πρώτη εβδομάδα κυκλοφορίας του.
Δισκογραφία
thumb|300px|Οι νότες του Breaking the Law
Λύσις (φιλόσοφος)
Ο Λύσις ήταν αρχαίος Έλληνας φιλόσοφος από τον Τάραντα της Κάτω Ιταλίας, που έζησε στα μέσα του 5ου αιώνα π.Χ..
Κατά την επανάσταση των δημοκρατικών στον Κρότωνα (430-420 π.Χ.) υπό τον Κοίλωνα τον Κροτωνιάτη, στην επίθεση που έκαναν κατά των Πυθαγορείων, και την πυρπόληση της οικίας του Μίλωνος (όπου συνεδρίαζαν Πυθαγόρειοι, συζητώντας πολιτικά θέματα) μόλις που κατάφερε με δυσκολία να διαφύγει και να σωθεί με τον Φιλόλαο, ενώ όλοι οι άλλοι που βρίσκονταν στην οικία βρήκαν το θάνατο.
Μετά το γεγονός αυτό ήλθε στην Αχαΐα και από εκεί στη Θήβα, όπου παρέμεινε μέχρι το θάνατό του (390 π.Χ.) κηρύσσοντας τα πυθαγόρεια δόγματα. Κοντά του μαθήτευσε και ο στρατηγός των Θηβαίων Επαμεινώνδας. Στον Λύσιν αποδίδονταν διάφορα συγγράμματα περί της ψυχής, της ευσέβειας, ιεροί λόγοι και άλλα. Επειδή είχε αναθεωρήσει παλιές πυθαγόρειες δοξασίες δεν θεωρούταν «ορθόδοξος Πυθαγόρειος» και γι' αυτό και ο Αριστοτέλης αποκαλεί τόσο αυτόν όσο και άλλους που ανέπτυξαν τον Πυθαγορισμό στην Ελλάδα ως «οι καλούμενοι Πυθαγόρειοι», μεταξύ των οποίων ήταν και ο Φιλόλαος, ο Ξενόφιλος κ.ά.
Εξωτερικοί σύνδεσμοι
Κατηγορία:Αρχαίοι Έλληνες φιλόσοφοι Κατηγορία:Πυθαγόρειοι φιλόσοφοι Κατηγορία:Αρχαίοι Ταραντίνοι Κατηγορία:Αρχαία Θήβα Κατηγορία:Αρχαίοι Έλληνες πολιτικοί πρόσφυγες
Κισσός FC Κισσόνεργας
Ο Κισσός FC Κισσόνεργας ήταν κυπριακή ποδοσφαιρική ομάδα με έδρα την Κισσόνεργα της επαρχίας Πάφου. Η ομάδα προήλθε από την ενοποίηση του Κισσού Κισσόνεργας και της ΑΕΜ Μεσόγης-Γιόλου, το 2007, παίρνοντας τη θέση της ΑΕΜ στη Γ΄ κατηγορία. Χρώματα της ομάδας ήταν το πράσινο και το άσπρο.
Ίδρυση
Ο Κισσός FC Κισσόνεργας ιδρύθηκε το 2007. Την χρονιά εκείνη η ΑΕΜ Μεσόγης-Γιόλου αντιμετώπιζε πολλά οικονομικά προβλήματα. Το συμβούλιο της ομάδας Κισσός Κισσόνεργας εξέφρασε πρόθεση να αναλάβει την ΑΕΜ ώστε να συνεχίσει τη λειτουργία της, μετονομάζοντας την σε Κισσό FC Κισσόνεργας, πράγμα που έγινε. Ουσιαστικά, ο Κισσός FC Κισσόνεργας προέρχεται από μια μορφή ενοποίησης της ΑΕΜ Μεσόγης-Γιόλου με τον Κισσό Κισσόνεργας, ο οποίος αδρανοποιήθηκε.
Αγωνιστική πορεία
Ο Κισσός FC Κισσόνεργας πήρε τη θέση της ΑΕΜ στο πρωτάθλημα Γ΄ κατηγορίας 2007-08, όπου και κατέκτησε την 8η θέση. Την περίοδο 2008-09 κατέκτησε την 6η θέση στο πρωτάθλημα Γ΄ κατηγορίας, που είναι η ψηλότερη στην ιστορία της ομάδας. Ωστόσο, την επόμενη περίοδο τερμάτισε στην 13η θέση και υποβιβάστηκε στη Δ΄ κατηγορία. Την ίδια περίοδο είχε φτάσει στην ημιτελική φάση του Κυπέλλου Κύπρου Γ΄ – Δ΄ κατηγορίας. Την περίοδο 2010-11 τερμάτισε στην 7η θέση της Δ΄ κατηγορίας, την περίοδο 2011-12 στην 8η θέση και την περίοδο 2012-13, στην 9η θέση
Αποχώρηση και διαγραφή από την ΚΟΠ
Την περίοδο 2013-14, αγωνιζόμενος στη Δ΄ κατηγορία, αποχώρησε από το πρωτάθλημα την 22η αγωνιστική. Η απόφαση για αποχώρηση λήφθηκε αφότου η ομάδα δέχθηκε βαριές ποινές από τη δικαστική επιτροπή της ΚΟΠ.
Η ομάδα διαλύθηκε και επανιδρύθηκε ο Κισσός Κισσόνεργας.
Πορεία στο χρόνο
Ο πίνακας που ακολουθεί παρουσιάζει την πορεία της ομάδας στις διοργανώσεις της ΚΟΠ (για όσες περιόδους βρέθηκαν στοιχεία).
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Πάφου Κατηγορία:Ιδρύσεις αθλητικών συλλόγων το 2007 Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Κισσόνεργα
Η περί Θεού Αυταπάτη
Η περί θεού αυταπάτη, είναι βιβλίο του Άγγλου βιολόγου Ρίτσαρντ Ντόκινς (Richard Dawkins), καθηγητή στο Νέο Κολέγιο της Οξφόρδης και πρώην κατόχου της Έδρας για τη Δημόσια Κατανόηση της Επιστήμης στο Πανεπιστήμιο της Οξφόρδης. Το βιβλίο γράφτηκε το 2006.
Στο βιβλίο, ο Ντόκινς ισχυρίζεται πως ο Θεός, ή κάποιος υπερφυσικός δημιουργός κατά πάσα πιθανότητα δεν υπάρχει και πως η πίστη σε ένα θεό συνιστά αυταπάτη, την οποία οποία ορίζει ως μία σταθερή πεποίθηση που παραμένει παρά την ύπαρξη ισχυρών ενδείξεων περί του αντιθέτου. Επαναλαμβάνει τη φράση του Αμερικάνου φιλόσοφου Robert Pirsig πως «όταν ένας άνθρωπος υποφέρει από αυταπάτες, λέγεται τρέλα. Όταν πολλοί υποφέρουν από αυταπάτες, λέγεται θρησκεία».
Χρησιμοποιώντας πληθώρα παραδειγμάτων, εξηγεί γιατί κάποιος δεν χρειάζεται τη θρησκεία για να είναι ηθικός και πως οι ρίζες τόσο της θρησκείας όσο και ηθικής, μπορούν να εξηγηθούν με μη θρησκευτικούς όρους.
Στις αρχές Δεκεμβρίου 2006, το βιβλίο έφτασε στην θέση 4 του καταλόγου καλύτερων πωλήσεων βιβλίων των New York Times, μετά από εννέα εβδομάδες παρουσίας στον κατάλογο. Περισσότερα από τρία εκατομμύρια αντίτυπα πουλήθηκαν. Σύμφωνα με τον Ντόκινς, σε συνέντευξη του το 2016, μια παράνομη αραβική μετάφραση στο διαδίκτυο φορτώθηκε τρία εκατομμύρια φορές στη Σαουδική Αραβία.
Σύνοψη
Το βιβλίο αποτελείται από δέκα κεφάλαια. Τα πρώτα κεφάλαια εξηγούν γιατί κατά την άποψη του σχεδόν σίγουρα δεν υπάρχει θεός, ενώ τα επόμενα καταπιάνονται με τη θρησκεία και την ηθική.
Ο Ντόκινς γράφει πως το βιβλίο έχει τέσσερα σημαντικά μηνύματα.
«H Περί Θεού Υπόθεση»
Στο κεφάλαιο 1, με τίτλο «ένας πολύ θρήσκος Άπιστος», ο Ντόκινς προσπαθεί να ξεκαθαρίσει τη διαφορά μεταξύ αυτού που ονομάζει «Αϊνσταϊνική θρησκεία» και «υπερφυσική θρησκεία». Σημειώνει ότι το πρώτο περιλαμβάνει μια μισο-μυστικιστική και πανθεϊστική αναφορά στον Θεό, και είναι υπαρκτή στα έργα του Άλμπερτ Αϊνστάιν όπως και του Στήβεν Χόκινγκ. Περιγράφει τον πανθεϊσμό ως «πικάντικο αθεϊσμό» Αντ' αυτού όμως, ο Ντόκινς ασχολείται με τον θεϊσμό όπως παρουσιάζεται σε διάφορες θρησκείες όπως ο Χριστιανισμός, ο Ισλαμισμός και ο Ινδουισμός. Η πρόταση για ύπαρξη ενός Θεού ο οποίος επεμβαίνει, την οποία ο Ντόκινς αποκαλεί «η περί Θεού Υπόθεση» γίνεται κεντρική ιδέα στο βιβλίο. Υποστηρίζει πως η ύπαρξη (ή μη ύπαρξη) του Θεού είναι ένα γεγονός το οποίο είναι επιστημονικά εξερευνήσιμο.
Ο Ντόκινς προχωρεί σε μια περίληψη των φιλοσοφικών επιχειρημάτων για την ύπαρξη του Θεού, στις οποίες τονίζει πως το τελεολογικό επιχείρημα έχει εκπέσει εντελώς καθώς η θεωρία της εξέλιξης μέσω της φυσικής επιλογής εξηγεί την καταπληκτική ποικιλομορφία και ανάγκη σχεδιασμού στη φύση
Στο τέλος του κεφαλαίου 4 («Γιατί κατά πάσα πιθανότητα δεν υπάρχει θεός») ο Ντόκινς κάνει περίληψη των επιχειρημάτων του και δηλώνει: «ο πειρασμός να αποδώσουμε την εικόνα του σχεδιασμού σε σχεδιασμό» είναι λανθασμένος, επειδή η θεωρία του σχεδιαστή δημιουργεί αμέσως ένα μεγαλύτερο πρόβλημα: ποιος σχεδίασε τον σχεδιαστή;
Ο Ντόκινς δεν ισχυρίζεται ότι αποδεικνύει μετά βεβαιότητας ότι δεν υπάρχει θεός. Αντίθετα, εισηγείται σαν γενική αρχή, ότι οι απλούστερες εξηγήσεις είναι προτιμότερες (δείτε το Ξυράφι του Όκαμ) και πως ένας πάνσοφος και παντοδύναμος θεός θα πρέπει να είναι εξαιρετικά πολύπλοκος (επιπρόσθετα, ο Ντόκινς επιχειρηματολογεί πως είναι λογικά αδύνατο να είναι ο Θεός ταυτόχρονα και πάνσοφος και παντοδύναμος). Ως εκ τούτου, ο Ντόκινς καταλήγει πως η θεωρία για ένα σύμπαν χωρίς θεό, είναι προτιμότερη από μια θεωρία για ένα σύμπαν με θεό.
Θρησκεία και ηθική
Το δεύτερο μισό του βιβλίου ξεκινά ανιχνεύοντας τις ρίζες της θρησκείας και αναζητά εξηγήσεις για την εμφάνιση της σε όλους τους ανθρώπινους πολιτισμούς. Ο Ντόκινς υποστηρίζει τη θεωρία πως η θρησκεία είναι ένα τυχαίο υποπροϊόν άλλων πνευματικών λειτουργιών του μυαλού. Ο Ντόκινς, ο οποίος βασίζεται στη θεωρία πως μια ιδέα, συμπεριφορά ή στυλ μπορεί να μεταφερθεί από άτομο σε άτομο μέσα σε μια ομάδα, για να εξηγήσει πως μια θρησκεία μπορεί να εξαπλωθεί ως «νοητικός ιός» σε μια κοινωνία.
Άλλα θέματα
Το βιβλίο δεν είναι απλά μια υπεράσπιση του αθεϊσμού, αλλά επιτίθεται στη θρησκεία. Ο Ντόκινς βλέπει πως η θρησκεία υπονομεύει την επιστήμη, προκαλώντας θρησκευτικό φανατισμό, ενθαρρύνοντας το μίσος κατά των ομοφυλοφίλων και επηρεάζοντας την κοινωνία με αρνητικούς τρόπους. Ο Ντόκινς είναι εξοργισμένος στο θέμα της κατήχησης, την οποία θεωρεί ως μορφή πνευματικής κακοποίησης.
Υποδοχή του βιβλίου
Το βιβλίο έλαβε σύντομα θετικές και αρνητικές κριτικές. Επιστήμονες το αποδέχτηκαν δημοσίως, όπως ο κάτοχος του βραβείου Νόμπελ Τζέιμς Γουάτσον, ο ψυχολόγος από το Χάρβαρντ Στήβεν Πίνκερ (Steven Pinker), και άλλοι. Το Metacritic δημοσίευσε πως το βιβλίο έλαβε σκορ  59 στα 100. Το βιβλίο προτάθηκε για καλύτερο βιβλίο της χρονιάς στα Βρετανικά Βραβεία για το Βιβλίο (British Book Awards), όπου ο Ντόκινς κέρδισε το βραβείο για τον καλύτερο συγγραφέα της χρονιάς. Παρόλα αυτά, το βιβλίο πήρε θετικές και αρνητικές κριτικές, τόσο από θρήσκους όσο και από άθεους σχολιαστές. Στο London Review of Books, ο Terry Eagleton κατηγορεί τον Ντόκινς ότι δεν ερεύνησε σωστά το θέμα του και πως υπέπιπτε στο λογικό λάθος του αχυράνθρωπου (κάτι που ο Ντόκινς απέρριψε).
Πωλήσεις
Έως τον Ιανουάριο του 2010, ο αγγλικός τίτλος είχε πουλήσει πάνω από δύο εκατομμύρια αντίτυπα. . Ηταν δεύτερο στις λίστα των καλύτερων πωλήσεων του Amazon, τον Νοέμβριο του 2006. και παρέμεινε στη λίστα για 51 εβδομάδες εως τις 30 Σεπτεμβρίου 2007. Η γερμανική έκδοση πώλησε πάνω από 260.000 αντίτυπα και το βιβλίο μεταφράστηκε σε 35 γλώσσες συνολικά.
Βιβλία απάντησης
Πολλά βιβλία τυπώθηκαν ως απάντηση στα επιχειρήματα του Ντόκινς. Για παράδειγμα:
Αγγλικά
Στα αγγλικά υπάρχουν οι εκδόσεις:
Μεταφράσεις
Το βιβλίο έχει μεταφραστεί σε πολλές γλώσσες, όπως τα Ισπανικά, Γερμανικά, Ιταλικά, Ελληνικά και Τούρκικα. Ο Ντόκινς προώθησε ανεπίσημα την έκδοση στα Αραβικάref>https://richarddawkins.net/2014/11/the-god-delusion/ και τα Μπεγκάλι. Υπάρχει έκδοση και στη γλώσσα των Ταμίλ.
Μη εξαντλητική λίστα μεταφρασμένων εκδόσεων:
Σημειώσεις
<references group="Σημ" />
Παραπομπές
Κατηγορία:Αθεϊστικά βιβλία
Οσορκόν Δ΄
Ο Οσορκόν Δ΄ κυβέρνησε κατά τη διάρκεια μίας από τις ποιο χαοτικές και πολιτικά κατακερματισμένες περιόδους της αρχαίας Αιγύπτου, στην οποία το Δέλτα του Νείλου ήταν κομματιασμένο σε μικρά Λιβυκά βασίλεια, πριγκιπάτα και κυριαρχίες των Μεσουές. Καθώς ήταν ο τελευταίος από τους ηγεμόνες της Τάνιδος, κληρονόμησε τα πιο ανατολικά μέρη αυτών των βασιλείων, αυτά που πιο πολύ εμπλέκονται σε όλες τις πολιτικές και στρατιωτικές αναταραχές οι οποίες σύντομα θα επηρέαζαν την Εγγύς Ανατολή. Κατά τη βασιλεία του έπρεπε να αντιμετωπίσει την ισχύ -και τελικά να υποταχθεί σε αυτή- τού Κουσίτη βασιλιά Πιυέ κατά τη διάρκεια της εκστρατείας εκείνου στην Αίγυπτο. Επίσης ο Οσορκόν Δ΄ έπρεπε να χειριστεί την απειλητική Νεο-Ασσυριακή αυτοκρατορία πέραν των ανατολικών συνόρων του.
Πηγές
Κατηγορία:Φαραώ της 22ης Αιγυπτιακής Δυναστείας
Μάρμαρο Καρράρα
Σήμερα υπάρχουν στην περιοχή 611 λατομεία σε λειτουργία, από τα οποία 345 βρίσκονται σε Carrara, 50 σε Massa, και το υπόλοιπο κατανέμεται μεταξύ των ανωτέρω περιοχών κι ακόμη των Pietrasanta, Seravezra,  Stazrema και Arni. Αυτές οι πόλεις/κωμοπόλεις και χωριά  κατοικούνται σχεδόν αποκλειστικά από ανθρώπους που ασχολούνται με την εξόρυξη, επεξεργασία και εμπορία του μαρμάρου.
Ιστορία
Τα λατομεία του μαρμάρου Καρράρα παρακολουθούνταν από τις οικογένειες Σίμπο και Μαλασπίνα (Cybo and Malaspina), που κυβερνούσαν την επαρχία Μάσσα-Καρράρα κατά τη διάρκεια του 17ου και 18ου αιώνα. Οι οικογένειες δημιούργησαν την υπηρεσία για το μάρμαρο το 1564, για τη ρύθμιση τη; βιομηχανίας εξόρυξης μαρμάρου. Ειδικότερα, η πόλη της Μάσσα είδε ένα μεγάλο μέρος του πολεδομικού της σχεδίου να αναδημιουργείται (νέοι δρόμοι, πλατείες, διασταυρώσεις, πλακοστρώσεις), προκειμένου να καταστεί αντάξια των πρωτευουσών των υπόλοιπων πόλεων της Ιταλίας. Μετά την εξαφάνιση από το προσκήνιο των οικογενειών Σίμπο και Μαλασπίνα, η εξουσία της πόλης είχε περάσει στα χέρια της Βουλής της Αυστρίας. Η Βασιλική της Μάσσα είναι κατασκευασμένη εξ ολοκλήρου από Μάρμαρο Καρράρα, όπως και το παλαιό παλάτι των Δουκών της Μάσσα, που χρησιμοποιήθηκε για να παρουσιάσει το εκλεκτής ποιότητας πέτρωμα.
Παραπομπές
Κατηγορία:Μάρμαρα
MeWe
Το MeWe είναι αμερικανική υπηρεσία κοινωνικών μέσων δικτύωσης και κοινωνικής δικτύωσης που ανήκει στη Sgrouples, μια εταιρεία που εδρεύει στο Κάλβερ Σίτι της Καλιφόρνια. Η ελαφριά προσέγγιση του MeWe για τη συγκράτηση του περιεχομένου το έκανε δημοφιλές στους Αμερικανούς συντηρητικούς. Ο ιστότοπος κέρδισε δημοτικότητα στο Χονγκ Κονγκ το Νοέμβριο του 2020.
Η διεπαφή του ιστότοπου έχει περιγραφεί ως παρόμοια με εκείνη του Facebook, αν και η υπηρεσία περιγράφεται ως «anti-Facebook» λόγω της εστίασης στο απόρρητο των δεδομένων.
Χαρακτηριστικά
Ο ιστότοπος και η εφαρμογή MeWe έχουν κοινές δυνατότητες στα περισσότερα κοινωνικά μέσα και ιστότοπους κοινωνικής δικτύωσης: οι χρήστες μπορούν να δημοσιεύουν κείμενο και εικόνες σε μια ροή, να αντιδρούν στις αναρτήσεις άλλων χρησιμοποιώντας emoji, να δημοσιεύουν κινούμενα GIF, να δημιουργούν εξειδικευμένες ομάδες, να δημοσιεύουν περιεχόμενο που εξαφανίζεται και να συνομιλούν.
Η MeWe ανέφερε τον Ιούνιο του 2018 ότι ο ιστότοπος είχε 90.000 ενεργές ομάδες, 60.000 εκ των οποίων ήταν «δημόσιες» και ανοιχτές σε όλους τους χρήστες. Μετά την εισροή χρηστών του Χονγκ Κονγκ το 2020, ο διευθύνων σύμβουλος της MeWe, Γουάινστιν, ανακοίνωσε ότι ο ιστότοπος θα παρέχει μια έκδοση στα παραδοσιακά κινεζικά γλώσσας έως το τέλος του έτους.
Ηνωμένες Πολιτείες
Παρόλο που το MeWe δεν έχει τοποθετηθεί σκόπιμα ως ένα κοινωνικό δίκτυο για τους συντηρητικούς, η Mashable σημείωσε το Νοέμβριο του 2020 ότι η ενεργή βάση χρηστών του είναι συντηρητική. Η επιλογή της πλατφόρμας να μην μετριάσει την παραπληροφόρηση στην πλατφόρμα έχει προσελκύσει συντηρητικούς που αισθάνθηκαν ότι τα κοινωνικά δίκτυα της κυβέρνησης λογοκρίνουν τις δημοσιεύσεις τους και εκείνους που έχουν απαγορευτεί από αυτές τις πλατφόρμες. Το MeWe θεωρείται πλατφόρμα alt-tech.
Στις 22 Ιανουαρίου 2021, ο Διευθύνων Σύμβουλος του MeWe ανακοίνωσε αλλαγές στις πολιτικές και τις πρακτικές του MeWe σε μια συνέντευξη στο NPR. Ο Γουάινστιν είπε ότι «το MeWe είναι σοβαρό για να θέτει όρια σε ό,τι μπορούν να πουν οι άνθρωποι» και ότι δεν του αρέσουν ιστότοποι όπου "όλα επιτρέπονται", περιγράφοντας τέτοιους ιστότοπους ως «αηδιαστικούς» και ανακοινώνοντας ότι το MeWe προσέλαβε περισσότερο μετριοπαθή προσωπικό μετά την εύρεση ειδησεογραφικών πρακτορείων που διαδίδουν μίσος και βία στον ιστότοπό του, όπως οι ομάδες «Stop the Steal» που συζητούσαν να πυροβολούν ανθρώπους. Στην κάλυψη, η NPR σημείωσε ότι οι δηλωμένοι κανόνες του MeWe εξακολουθούν να είναι «πιο χαλαροί από το Facebook και το Twitter» και ότι το MeWe δεν είχε απαγορεύσει ακόμη ομάδες που είναι αφιερωμένες στη βίαιη θεωρία συνωμοσίας του QAnon.
Η χαλαρή μετριοπάθεια του MeWe το έκανε δημοφιλές στους θεωρητικούς συνωμοσίας, συμπεριλαμβανομένων των υποστηρικτών της ακροδεξιάς θεωρίας συνωμοσίας QAnon, η οποία απαγορεύτηκε από το Facebook το 2020 και της θεωρίας συνωμοσίας «Stop the Steal» σχετικά με τις προεδρικές εκλογές του 2020 στις Ηνωμένες Πολιτείες. Σύμφωνα με το Rolling Stone, το MeWe έχει «φιλοξενήσει κοινότητες γενικού συμφέροντος που σχετίζονται με τη μουσική και τα ταξίδια, αλλά έχει επίσης καταλήξει να είναι ένα καταφύγιο για αντιεμβολιαστές, συνωμοσιολόγους QAnon και, όπως αναφέρθηκε από το OneZero, ακροδεξιές ομάδες πολιτοφυλακών». Το Vice χαρακτήρισε το MeWe ως «σημαντικό φόρουμ κατά του εμβολιασμού». Το BBC News περιέγραψε μέρος του περιεχομένου στο MeWe ως «ακραίο» και το συγκρίνει με αυτό του Gab. Το Business Insider ανέφερε ότι μερικές από τις πιο δημοφιλείς ομάδες στο MeWe επικεντρώνονται σε «ακραίες απόψεις, όπως ρητορική κατά των εμβολίων, λευκή υπεροχή και θεωρίες συνωμοσίας».
Λίγο μετά τις προεδρικές εκλογές των ΗΠΑ το 2020, το MeWe και άλλες πλατφόρμες alt-tech βίωσαν ένα κύμα εγγραφών από τους υποστηρικτές του Ντόναλντ Τραμπ, μετά από αυστηρά μέτρα για την παραπληροφόρηση σχετικά με τις εκλογές και προώθηση της βίας στα κύρια κοινωνικά δίκτυα. Στις 11 Νοεμβρίου, το MeWe ήταν η δεύτερη πιο κατεβασμένη δωρεάν εφαρμογή στο Apple App Store, πίσω από το συνεργαζόμενο κοινωνικό δίκτυο, Parler. Ωστόσο, η Mashable επεσήμανε ότι η πρακτική του MeWe να δημιουργεί λογαριασμούς για λογαριασμό χρηστών και επιχειρήσεων που δεν ήταν χρήστες του ιστότοπου ενδέχεται να είχε χρησιμεύσει για να διογκώσει το ποσό δραστηριότητας στην πλατφόρμα.
Χονγκ Κονγκ
Το MeWe κέρδισε δημοτικότητα στο Χονγκ Κονγκ τον Νοέμβριο του 2020, με τους χρήστες να «μεταναστεύουν» από το Facebook λόγω ανησυχιών για πιθανή λογοκρισία και μετριοπάθεια υπέρ της Κίνας. Η δημοτικότητα του MeWe στο Χονγκ Κονγκ έχει αποδοθεί στην υποψία της πόλης για περιορισμό της ελευθερίας του λόγου, αφού η κινεζική κυβέρνηση επέβαλε σημαντικούς περιορισμούς στην έκφραση διαφωνίας μετά τις διαδηλώσεις του 2019-20, συμπεριλαμβανομένου της εθνικής νομοθεσίας περί ασφάλειας του Χονγκ Κονγκ. Οι κοινότητες MeWe στο Χονγκ Κονγκ αντικατοπτρίζουν γενικά τα ενδιαφέροντα της καθημερινής ζωής, με τους συμβούλους κοινωνικών μέσων στο Χονγκ Κονγκ να αναφέρουν ότι δεν έχουν δει εξτρεμιστικό περιεχόμενο στις κοινότητες που διαχειρίζονται.
Αποδοχή
Σε μια ανασκόπηση της υπηρεσίας beta MeWe το 2015, ο Βρετανός συγγραφέας Τζόν Λέοναρντ χαρακτήρισε το MeWe «καλά σχεδιασμένο και αρκετά διαισθητικό», αλλά ρώτησε αν το επιχειρηματικό μοντέλο της εταιρείας ήταν βιώσιμο. Ο Άντριου Ορ, που εξέτασε τον ιστότοπο τον Απρίλιο του 2018, θεώρησε ότι η υπηρεσία ήταν καλή, αλλά δεν είχε πλεονεκτήματα έναντι των υπαρχόντων ιστότοπων κοινωνικών μέσων. Αυτό, αισθάνθηκε, θα δυσκόλευε το MeWe να προσελκύσει χρήστες.
Το 2019, οι επιστήμονες επικοινωνίας Ρέιτσελ Άλτερ, Τόνεϊ Φλάτουμ-Ρίμερς και Λάκι Τραν έγραψαν σε μια στήλη στο The Guardian ότι οι ακτιβιστές κατά του εμβολιασμού, εάν απαγορευτούν εξ ολοκλήρου από τους κύριους ιστότοπους κοινωνικής δικτύωσης, ενδέχεται να «πάνε υπόγεια» μετακομίζοντας αλλού και ότι οι αντιεμβολιαστές «μιλούν ήδη για τη μεταφορά των πλατφορμών τους σε εναλλακτικές τοποθεσίες όπως το MeWe». Το 2020, ο επιστήμονας δεδομένων Ουόνγκ Χο-ουά επέκρινε τον ιστότοπο για την έλλειψη ελέγχου ταυτότητας πολλών παραγόντων. Το MeWe σκοπεύει να προσθέσει υποστήριξη για έλεγχο ταυτότητας δύο παραγόντων κατά το πρώτο ή το δεύτερο τρίμηνο του 2021.